== Historie ==
=== 1991-1993: De tidlige år ===
Den tidligste udgave af Oasis var et kortlivet band ved navn The Rain, der blev dannet i 1991 i Manchester af vennerne [[Tony McCarroll]] på [[Trommesæt|trommer]], [[Paul Arthurs|Paul "Bonehead" Arthurs]] på guitar, [[Paul McGuigan|Paul "Guigsy" McGuigan]] på bas og forsanger Chris Hutton. Det øvrige band blev hurtigt utilfredse med Huttons præstation, og Arthurs inviterede Liam Gallagher ind som forsanger i stedet. Bandet skiftede navn til Oasis ved samme lejlighed.<ref name=":0">Harris, John. ''Britpop!: Cool Britannia and the Spectacular Demise of English Rock''. Da Capo Press, 2004. {{ISBN|0-306-81367-X}}</ref> Bandet spillede sin første koncert den 18. august 1991 på [[The Boardwalk]] i Manchester. Koncerten blev overværet af Noel Gallagher, som ikke var imponeret over sin lillebrors nye band. Noel havde tidligere arbejdet som [[roadie]] for [[Inspiral Carpets]], og havde i årevis skrevet sine egne sange, og han manglede et band, der kunne spille dem. Efter at have spillet nogle af sine sange for Oasis, blev han bandets nye medlem, på betingelse af, at han blev bandets eneste sangskriver og komponist, og at Oasis ville gå efter at blive superstjerner. Med Noel som bandleder krævede han, at Oasis fik et råt og simpelt udtryk: Arthurs måtte kun spille barré-akkorder, McGuigan måtte kun spille grundtonen i hver akkord på sin bas, og McCarroll skulle spille simple rytmer på sit trommesæt.<ref name=":0" /> Efter at have indspillet demoen ''[[The Live Demonstration Tape|Live Demonstration]],'' og spillet en række koncerter, fik Oasis muligheden for at spille en koncert, hvor medejeren af [[Creation Records]], [[Alan McGee|Alan McGee,]] var blandt publikum. Han blev imponeret, og nogle måneder senere skrev Oasis kontrakt med Creation Records, der lavede et samarbejde med [[Sony Records]].<ref>"Oasis." Encyclopedia of Popular Music, 4th ed. Ed. Colin Larkin. Oxford Music Online. Oxford University Press.</ref>
Musik Foreninger Organisationer